ΓΡΑΠΤΗ ΕΡΩΤΗΣΗ E-2542/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Εσωτερική αγορά

Τα δικαιώματα βιομηχανικής ιδιοκτησίας (ευρεσιτεχνίας), σήματα και σχέδια και υποδείγματα χρησιμότητας) έχουν να διαδραματίσουν σημαντικό ρόλο στο πλαίσο της εσωτερικής αγοράς της Κοινότητας και συγκεκριμένα να προωθήσουν την καινοτόμο δραστηριότητα διευκολύνοντας την πορεία από την αρχική ιδέα έως την πρακτική της υλοποίηση.

Ζητείται από την Επιτροπή η εγγύηση προστασίας των «υποδειγμάτων χρησιμότητας (ΠΧ) που θα ανταποκρίνονται στις ακόλουθες απαιτήσεις: α) απόλυτη καινοτομία 7 β) εφαρμογή στη βιομηχανία 7 γ) δραστηριότητα εφεύρεσης πρώην άρθρου 56 CONV.Β και αν τούτο είναι πολύ δύσκολο ή αδύνατον τουλάχιστον να υπάρξει πρακτικό βιομηχανικό πλεονέκτημα σε σχέση με την κατάσταση της πρότερης τεχνικής.

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-2541/96, E-2542/96 και E-2543/96 (30 Οκτωβρίου 1996)

Η Επιτροπή συμφωνεί με την άποψη του Αξιότιμου Μέλους σύμφωνα με την οποία απλοί και κατανοητοί κανόνες για τους οικονομικούς παράγοντες ευνοούν την καινοτόμο δραστηριότητα, διασφαλίζουν αποτελεσματική προστασία των εφευρέσεων και επιτρέπουν ευρεία ενημέρωση των τρίτων. Η Επιτροπή δημοσίευσε, τον Ιούλιο του 1995, ένα Πράσινο Βιβλίο για τα υποδείγματα χρησιμότητας στην εσωτερική αγορά ((Έγγρ. COM(95) 370 )). Στην συνέχεια πραγματοποιήθηκε ευρεία διαβούλευση των ενδιαφερόμενων κύκλων και το Κοινοβούλιο έπρεπε να εγκρίνει, τον Οκτώβριο του 1996, την έκθεση του Anoveros Trias de Bes σχετικά με το θέμα αυτό. Πρίν προτείνει ένα νομοθετικό μέτρο στον τομέα των υποδειγμάτων χρησιμότητας, η Επιτροπή προέβλεψε ορισμένες ακόμη επαφές, ιδίως με εκπροσώπους των πλέον άμεσα θιγομένων βιομηχανιών από την τεχνική καινοτομία. Στο πλαίσιο αυτό θα μπορεί να τεθεί το ζήτημα της ενημέρωσης των επιχειρήσεων και της βιομηχανίας στον τομέα των υποδειγμάτων χρησιμότητας. Πάντως, στο πλαίσιο εφαρμογής της αρχής της επικουρικότητας, απορρέει ότι ένας κοινοτικός οργανισμός δεν είναι απαραιτήτως ο πλέον αρμόδιος για να ανταποκριθεί στις προσδοκίες των επιχειρήσεων, που συχνά εκφράζουν εθνικές, περιφερειακές ή τοπικές ανησυχίες.

Οι υποδείξεις που διατυπώθηκαν από το Αξιότιμο Μέλος όσον αφορά το περιεχόμενο μιας ενδεχόμενης νομοθετικής πρότασης στον τομέα των υποδειγμάτων χρησιμότητας είναι γνωστές. Η Επιτροπή είχε την ευκαιρία να αποφανθεί υπέρ των υποδείξεων, αυτών ιδίως ενώπιον των επιτροπών του Κοινοβουλίου, κατά τη διάρκεια των συζητήσεων σχετικά με την έγκριση της έκθεσης Anoveros Trias de Bes.

Η Επιτροπή διαπιστώνει ότι το σύστημα των διπλωμάτων ευρεσιτεχνίας στην Ευρώπη αυτή τη στιγμή σε μεγάλο βαθμό έχει εναρμονισθεί. Πράγματι, η προσχώρηση όλων των κρατών μελών στη σύμβαση του Μονάχου το 1973 σχετικά με το ευρωπαϊκό δίπλωμα ευρεσιτεχνίας και στη συμφωνία για τις εμπορικές πτυχές των δικαιωμάτων της πνευματικής ιδιοκτησίας (ΤRIP) επέτρεψε σημαντική προσέγγιση των εθνικών νομοθεσιών στον τομέα των διπλωμάτων ευρεσιτεχνίας. Πάντως όπως αναφέρθηκε σαφώς το Πράσινο Βιβλίο για τα υποδείγματα χρησιμότητας στην εσωτερική αγορά, η Επιτροπή αυτή τη στιγμή μελετά τη δυνατότητα ολοκλήρωσης του συστήματος των διπλωμάτων ευρεσιτεχνίας με ειδική νομοθεσία όσον αφορά τα υποδείγματα χρησιμότητας, που συχνά αποτελούν ένα γρήγορο και εύκαμπτο μέσο για την επίτευξη προστασίας των τεχνικών ευρεσιτεχνιών.